มีการศึกษาสนับสนุนว่า ถ้าบิดา หรือ มารดาเป็นโรคภูมิแพ้ จะทำให้บุตรมีโอกาสเป็นโรคภูมิแพ้ประมาณกี่เปอร์เซ็นต์
a. 20 - 30%
b. 30 - 50%
c. 10 - 20%
d. 10 - 30%
คำตอบคือ b.  เนื่องจาก โรคภูมิแพ้ คือ โรคที่เกิดจากการตอบสนองของร่างกายต่อสาร/ตัวกระตุ้นที่ในภาวะปกติแล้วจะไม่ทำให้เกิดอันตรายต่อร่างกาย เช่น ไรฝุ่น ละอองเกสรพืช แต่ในโรคภูมิแพ้ ร่างกายจะเกิดการตอบสนองอย่างมากผิดปกติต่อสารเหล่านั้น จึงทำให้เกิดการอักเสบชนิดไม่ติดเชื้อในอวัยวะที่สัมผัสกับสารก่อภูมิแพ้ (Allergen) นั้น เช่น

ถ้าเป็นโรคภูมิแพ้ทางจมูก/โรคภูมิแพ้หูคอจมูก: เมื่อเราหายใจเข้าไปทางจมูก สารก่อภูมิแพ้จะไปสัมผัสกับเยื่อบุโพรงจมูก แล้วทำให้เกิดการอักเสบในโพรงจมูก(เยื่อจมูกอักเสบ) เกิดอาการ คัดจมูก จาม มีน้ำมูกใสๆ และคันจมูก ถ้าเป็นโรคหืด: เมื่อหายใจเอาสารก่อภูมิแพ้เข้าไปถึงหลอดลม ก็จะทำให้เกิดการอักเสบฯ ของหลอดลม(หลอดลมอักเสบ) ซึ่งหลอดลมก็จะตอบสนองด้วยการหดเกร็ง ส่งผล เกิดอาการของหลอดลมตีบขึ้น เช่น หายใจลำบาก  หอบเหนื่อย *ทั้งนี้ อาจใช้เวลาก่อนเกิดอาการเป็นนาที หรือเป็นชั่วโมงก็ได้หลังสัมผัสสารก่อภูมิแพ้

ในคนที่เป็นโรคภูมิแพ้ ยังมักมีแนวโน้มที่จะเกิดการตอบสนองไวกว่าปกติต่อตัวกระตุ้นที่ไม่ใช่สารก่อภูมิแพ้ได้ เช่น ความเย็น ความร้อน ความกดอากาศต่ำ ฝน  ความชื้น, ซึ่งภาวะนี้อาจอยู่นานเป็นวันหรือเป็นเดือนก็ได้ จึงสามารถกระตุ้นให้เกิดอาการภูมิแพ้ได้ต่อเนื่องโดยไม่จำเป็นต้องสัมผัสกับสารก่อภูมิแพ้

โรคภูมิแพ้มีสาเหตุเกิดจากอะไร?
โรคภูมิแพ้ มีการศึกษาสนับสนุนว่า น่าเกิดจากพันธุกรรมและสิ่งแวดล้อม: โดยพบว่า

ถ้าบิดา หรือ มารดาเป็นโรคภูมิแพ้ จะทำให้บุตรมีโอกาสเป็นโรคภูมิแพ้ประมาณ 30 - 50%
แต่ถ้าทั้งบิดาและมารดาเป็นโรคภูมิแพ้ จะมีผลให้บุตรมีโอกาสเป็นโรคภูมิแพ้มากขึ้นถึงประมาณ 50 - 70%
ในขณะที่เด็กที่มาจากครอบครัวที่’ไม่มีประวัติโรคภูมิแพ้เลย’มีโอกาสเป็นโรคภูมิแพ้เพียงประมาณ 10%
*เนื่องจากปัจจุบัน ยังไม่สามารถแก้ไขปัจจัยทางพันธุกรรมได้ ดังนั้นการกำจัดและหลีกเลี่ยงสารก่อภูมิแพ้ และสารระคายเคืองต่างๆ เช่น ควัน บุหรี่ ไรฝุ่น ในผู้ป่วยและครอบครัวที่เป็นโรคภูมิแพ้ (ซึ่งมีความเสี่ยงสูง) จะสามารถลดอาการของโรค หรือป้องกันไม่ให้เกิดโรคภูมิแพ้ขึ้นได้
กุมารเวชศาสตร์ (กุมารเวชศาสตร์) - Pediatrics,โสต ศอ นาสิกวิทยา (โสต ศอ นาสิกวิทยา) - Otolaryngology